## Zakon o izmjenama i dopunama Zakona o izvršenju Budžeta Socijalističke Republike Hrvatske za 1990. godinu

### NN 18/1990 (30.4.1990.), Zakon o izmjenama i dopunama Zakona o izvršenju Budžeta Socijalističke Republike Hrvatske za 1990. godinu

# SABOR SOCIJALISTIČKE REPUBLIKE HRVATSKE

Na temelju člana 389. Ustava Socijalističke Republike Hrvatske, donosim

## UKAZ

### o proglašenju Zakona o izmjenama i dopunama Zakona o izvršenju Budžeta Socijalističke Republike Hrvatske za 1990. godinu

Proglašava se Zakon o izmjenama i dopunama Zakona o izvršenju Budžeta
Socijalističke Republike Hrvatske za 1990. godinu koji je Sabor Socijalističke
Republike Hrvatske donio na sjednicama Vijeća udruženog rada 25. travnja,
Vijeća općina 25. travnja i Društveno-političkog vijeća 25. travnja 1990.
godine.

Klasa: 011-01/90-01/39

Urbroj : 71-90-1

Zagreb, 27. travnja 1990.

Predsjednik Predsjedništva SR Hrvatske

**Ivo Latin, v. r.**

---

## ZAKON

### o izmjenama i dopunama Zakona o izvršenju Budžeta Socijalističke Republike Hrvatske za 1990. godinu

Član 1.

U Zakonu o izvršenju Budžeta Socijalističke Republike Hrvatske za 1990.
godinu ("Narodne novine", br. 57/89) iza člana 3. dodaje se član
3a. koji glasi:

"Član 3a.

Republička konferencija Socijalističkog saveza radnog naroda Hrvatske
i Konferencija socijalističke omladine Hrvatske mogu stvarati obveze i
koristiti Budžetom SR Hrvatske osigurana sredstva za potrebe redovne djelatnosti
zaključno sa 30. lipnja 1990. godine".

Član 2.

U članu 5. stava 1. u točki II. točka 7. briše se.

Član 3.

U članu 6. u točki VII. točka 2. mijenja se i glasi: "2. po pozicijama
540, 541a, 544, 546, 550. i 551. na prijedlog Republičkog sekretarijata
za financije".

Član 4.

U članu 15. dodaje se novi stav koji glasi:

"Sredstva raspoređena u 34. razdjelu po poziciji 441a. rasporedit
će i doznačit će Republički komitet za prosvjetu, kulturu, fizičku i tehničku
kulturu na osnovi mjerila i kriterija koje će utvrditi Izvršno vijeće Sabora
u skladu s posebnim zakonom".

Član 5.

Iza člana 16. dodaje se član 16a. koji glasi: "Član 16a. Sredstva
raspoređena u 42. razdjelu po poziciji 493a. rasporedit će Izvršno vijeće
Sabora na prijedlog Republičkog zavoda za statistiku. Sredstva raspoređena
prema stavu 1. ovoga člana doznačit će Republički sekretarijat za financije
korisnicima tih sredstava".

Član 6.

U članu 18. stav 1. mijenja se i glasi: "Sredstva raspoređena u
49. razdjelu po poziciji 529. rasporedit će Izvršno vijeće Sabora na prijedlog
Republičkog sekretarijata za financije". Iza stava 2. dodaje se novi
stav 3. koji glasi: "Sredstva raspoređena u 49. razdjelu po poziciji
530a. rasporedit će Komisija Sabora Socijalističke Republike Hrvatske za
izbor i imenovanja prema kriterijima iz Zakona o političkim organizacijama".

Član 7.

U članu 28. stav 1. mijenja se i glasi: "Sredstva raspoređena u
52. razdjelu po poziciji 549. rasporedit će Republička izborna komisija".

Član 8.

Ovaj zakon stupa na snagu osmoga dana nakon objave u "Narodnim
novinama".

Broj: 400-06/90-02/09

Zagreb, 26. travnja 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

**Milan Janus, v. r.**

Predsjednik Sabora

**dr Anđelko Runjić, v. r.**

Predsjednik Vijeća općina

**mr Mirko Šetina, v. r.**

Predsjednik Društveno-političkog vijeća

**mr Zvonimir Novak, v. r.**

Zakon, NN 18/1990-351